《寄题郑熙宁夫玉轩》
宋代·林表民

良玉本不琢，不音无希声。
观君命轩意，欲以诗自鸣。
君诗志古调，考击在差韺。
泠泠涧泉泣，切切溪条清。
孚尹露涵采，润美月泛英。
昔闻洛山中，种者须其成。
非铖感受价，卖韫那敢轻。
用之荐穹昊，何但鬼神惊。
凉欲觉庭叶，夜疏耿镫惊。
一读一启予，古调真难评。

作者简介：表民字逢吉，号玉溪，师子，东鲁（今山东省泛称）人。寓居临海。有玉溪吟稿。